Budgetopfølgning Teknik- og Miljøudvalget pr. 31.10 2015 
Sagsfremstilling 
2.      Budgetopfølgning Teknik- og Miljøudvalget pr. 31.10 2015  
                                                                                                                        Åbent 
Sagsnr.: 326-2015-754          J.nr.: 00.30.14            Karina Thomsen.: 326-2015-366655 
  
SAGSFREMSTILLING 
Økonomistaben fremlægger budgetopfølgning pr. 31.10.2015.  
  
Alle partnerskabsholdere fører dispositionsregnskaber, så de har overblik over både det faktiske forbrug og de 
dispositioner, der er foretaget fremadrettet. Disse dispositionsregnskaber danner baggrund for budgetopfølgningen. 
  
Partnerskabsholdere med merforbrug udfærdiger i dialog med fagdirektøren og Økonomistaben handleplan for 
nedbringelse af udgifterne. Hvis det ikke er muligt at nedbringe udgifterne tilstrækkeligt ved en administrativ 
handleplan, forelægges handleplanen for det politiske niveau i særskilt sag. 
  
Dispositionsregnskaberne viser et samlet merforbrug på 4,6 mio. kr. (sidste måneds disponerede merforbrug 4,0 
mio. kr.). 
  
Veje og Grønne områder: 
Der forventes et merforbrug i 2015 på 1,4 mio. kr. (sidste måneds disponerede merforbrug 1,4 mio. kr.) Det skyldes 
blandt andet, at der er indarbejdet udgifter til udarbejdelse af kvalitetsstandarder og udgifter til den kommende 
konkurrenceudsættelse hos både bestiller og udfører. Herudover har vejret i 2015 hidtil betydet øgede driftsudgifter 
til blandt andet grøn pleje. 
  
Teknik og Miljø: 
Der forventes et mindreforbrug på 2,8 mio. kr., (sidste måneds disponerede mindreforbrug 2,6 mio. kr.). Arbejdet 
med indsatsplaner er kommet i gang tidligere end forventet. Mindreforbruget er øremærket til det fortsatte arbejde i 
de næste år. Forskellen fra sidste måned skyldes, at tilskud fra projekter er modtaget tidligere end forventet. 
  
Færger og Havne: 
På færgedriften forventes et samlet merforbrug i 2015 på 4,3 mio. kr. (sidste måneds disponerede merforbrug 4,3 
mio. kr.). I det samlede merforbrug på 4,3 mio. kr. er indeholdt merforbrug på i alt 3,7 mio. kr., der er oparbejdet over 
tid og overført fra år til år.  
  
I 2014 har der overordnet set været balance mellem henholdsvis budget og forbrug, blandt andet på grund af lave 
brændstofpriser og et godt billetsalg. Indtægtsbudgettet blev ikke nået helt. 
  
I 2015 har der været ekstraordinære store udgifter i forbindelse med dokning af Sejerøfærgen, blandt andet til en ny 
radar, udskiftning af PA-anlægget og udbedringer, der ikke foretages hvert år.  
  
Effekten af nedsættelse af færgetakster for godstransport kan endnu ikke ses, men følges løbende. Administrationen
har i sag vedrørende Budgetopfølgning pr. 30.09.15, samlet drift, anlæg og finansiering til Kommunalbestyrelsens 
møde den 25. november 2015 indstillet, at der gives tillægsbevilling til Plan, Byg og Miljø under Teknik- og 
Miljøudvalget i forbindelse med modtaget tilskud til nedsættelse af færgetaksterne (modsvaret af negativ 
tillægsbevilling på finansieringssiden) med 0,9 mio. kr. Hvis denne tillægsbevilling godkendes, vil det forventede 
merforbrug på færgedriften blive 3,4 mio. kr. 
  
Der er ved budgetvedtagelsen for budget 2016, indarbejdet afvikling af færgedriftens merforbrug med 3,7 mio. kr.  
  
Havbadevandsanalyser: 
Der forventes et mindreforbrug på 0,5 mio. kr. (sidste måneds disponerede mindreforbrug 0,5 mio. kr.). Det skyldes, 
at priserne på havbadevandsanalyser generelt er faldet på markedet. 
  
Energibesparende foranstaltninger ESCO og EMO: 
I forbindelse med regnskabsafslutningen 2014 er det blevet synligt, at der er nogle budgetmæssige udfordringer i 
forbindelse med de energibesparende projekter ESCO og EMO. 
Der er ved budgetvedtagelsen for budget 2016 indarbejdet delvis afvikling af projekternes merforbrug med 2,0 mio. 
kr. fra 2016 og frem.  
  
Vej, Ejendom og Affald, brugerfinansieret: 
Renovationsordningen forventer merforbrug på 2,2 mio. kr. (sidste måneds disponerede merforbrug 1,5 mio. kr.). 
Dette skyldes, at de månedlige betalinger til KaraNoveren for at drive genbrugspladserne er større end forventet. 
Udgifter til indsamling af dagrenovation (ugetømning) i juli og august er konstateret højere end forventet ved sidste 
måneds budgetopfølgning. Forskellen fra sidste måned skyldes, at vandudgiften på perkolatbassinet ved gl. 
[adresse] losseplads er blevet større end tidligere forventet, og at der er indkøbt flere kuber end oprindeligt forudsat. 
  
Orientering byggesagsgebyrer:  
Ved budget 2015 blev den ny lovgivning, som regulerer baggrunden for opkrævning af byggesagsgebyrer, 
indarbejdet. Indtægterne følges nøje for at se, om der er balance mellem indtægter og indtægtsbudgettet. Det blev 
vurderet pr. 31. maj 2015, at indtægtsbudgettet i 2015 måske ikke kan nås. Pr. 31. oktober 2015 var indtægten 
1,344 mio. kr. Indtægtsbudgettet for 2015 er 2,071 mio. kr.  
  
Orientering Flextur: 
Udgifter til Movia til betaling for Flextur er generelt stigende. På baggrund af de faktiske udgifter til Flextur i perioden 
januar til september 2015 forventes et merforbrug på 0,5 mio. kr. i 2015. Budget til Flextur er i 2015 1,7 mio. kr. 
Udgiften i 2014 var 2 mio. kr., og skønnes i 2015 at stige til 2,2 mio. kr. Udgifterne til Flextur følges. 
  
BEHANDLING 
Teknik- og Miljøudvalget. 
  
INDSTILLING 
Direktøren indstiller,  
· at budgetopfølgningen tages til efterretning. 
  
ØKONOMISKE KONSEKVENSER 
Drift: 
Den samlede budgetopfølgning, viser et forventet merforbrug på udvalgets område på 4,6 
mio. kr. for 2015 (sidste måneds disponerede merforbrug 4,0 mio. kr.). 
  
Anlæg: 
Budgetopfølgningen pr. 31.10.2015 viser, at der forventes en saldo ultimo 2015 på 6,8 mio. kr. (sidste måned 9,9 
mio. kr.). For anlægsbevillinger i 2015, disponeres 14,3 mio. kr. (sidste måned 15,2 mio. kr.) overført og forbrugt i 
2016. Ændringen skyldes hovedsageligt, at tilskud til servicearealer ved Nyvangsparken nu forventes at indgå i 
2016, samt at der har været yderligere bogføringer vedrørende anden etape af Nyrupskolen. 
Anden etape i forbindelse med PCB-renoveringen af Nyrupskolen forventes afsluttet i 2015 med et merforbrug på 
grund af et licitationsresultat, der viste sig at være dyrere end forventet. Der vil blive redegjort for dette på kommende
budgetopfølgninger i Teknik- og Miljøudvalget.  
  
Bilag 
  
  
Månedsrapport Teknik- og Miljøudvalget pr. 31.10 2015 
326-2015-366759 
  
  
  
Teknik- og Miljøudvalgets møde den 2. december 2015: 
Udvalget vedtog at tage orienteringen til efterretning. 
